Jeg har altid villet være smart.
Nogle er født smarte, andre er født smukke.
Jeg er ikke en af dem. Jeg har måttet kæmpe for det.
Jeg vil kende svarene på alle spørgsmål.
Hvilken form for bjergart dannes ved afkøling af magma fra Jordens indre?
- Hvad tror du, Brian? - Den vulkanske.
- Den ignøse? - Korrekt.
Det var næsten rigtigt.
Navnet på denne flyveøgle stammer fra det græske "vinge" og "finger."
- Pterodactyloidea. - Er det Pterodactyloidea?
- Pterodactyloidea er korrekt. - Du er godt nok kløgtig.
Som Francis Bacon sagde: Viden er magt.
Det er derfor, jeg vil vide alt.
Jeg vil kende til Platon og Newton, Tolstoj og Bob Dylan.
Hvad dialektisk og peripatetisk betyder. Hvorfor folk kan lide jazz.
Jeg kan finde svarene der, hvor folk tørster efter viden -
- og synes, den er vigtig, sågar hellig.
Derfor håber jeg, at jeg kommer ind på universitetet.
Var det det rigtige svar?
Rigtigt og forkert er mindre vigtigt. Men det har været underholdende.
Det var alt, Brian.
Tak.
Vi ses til oktober, mr. Jackson.
Jeg gjorde det!
Der venter store forandringer. Jeg skal flytte til en ny by.
Væk fra gamle venner, der altid har støttet mig.
Du bliver ikke sådan en narrøv, vel?
Du ved, bliver snobbet og går med kappe og taler latin.
- Jo, det gør jeg helt klart. - Kom, vi smutter.
- Hvorfor skal vi altid høre det? - Fordi det er Motörhead.
Og de styrer. Desuden er det min ghettoblaster.
- Hvad for en ghetto? - Westcliff-On-Sea.
Sæt noget Kate Bush på, så kan vi danse lidt.
Det er fedt at danse til Kate Bush.
For fanden da, Spencer!
Jeg har lavet det her til dig. Så folk tror, du har god smag.
Tak, Spence. Det er overfedt.
Slap af. Det er bare et bånd.
Prøver du så at gå op til eksamen igen?
- Hold nu op med det der. - Jeg synes, du spilder dine talenter.
At sidde på sin flade i tre år og læse digte er spild af talent.
Det handler også om livserfaring.
At udvide sin horisont, fundere, få nye og spændende venner.
- I modsætning til gamle og kedelige? - Det sagde jeg ikke.
Jeg klarer mig, tak. Jeg har jo Tony at diskutere verdenssituationen med.
Det får jeg aldrig igen. Tusind tak.
- Mit klart fedeste bånd. Ude i havet. - Vi tager ham.
- Skal du have den på? - Gør det noget?
Nej, selvfølgelig ikke. Den er rigtig smart.
- Vil du have noget brød med? - Nej. Jeg kommer for sent til toget.
- Drik nu ikke for meget. - I lige måde.
- Skal jeg ikke følge dig til stationen? - Mor, jeg klarer mig.
- Her. Tag dem her. - Nej, du har ikke råd...
Spis nu lidt frisk frugt af og til.
Han ville have været utrolig stolt af dig.
INDGANG NEDENUNDER
Tag den!
Hej. Jeg er jeres bofælle. Brian Jackson.
Hej, Brian Jackson. Jeg er Josh, og det er Marcus.
- Skal jeg vise dig dit værelse? - Ja.
Vi har altså fordelt værelserne.
- Det er lidt lille. - Ja, det er det.
Nå, du skal gøre dig klar til festen. Der er "horer og præster" -fest.
- Du kommer vel? - Faktisk så...
Jeg tror, jeg bliver her og pakker ud og læser lidt.
Nå... Jeg køber alkoholen.
Har du nogen penge, Barry?
Jeg har ingen lommer.
Okay.
Tak, min herre.
Jeg er lige kommet hjem fra Indien. Fantastisk oplevelse.
Det har forandret mig på måder, jeg aldrig havde forestillet mig.
- Bruger du toiletpapir? - Det hænder.
Det er ikke fedt. Dårligt for miljøet.
Nå, men...
Hvordan gør du så?
Jeg bruger hånden. Og en spand vand.
- Du skulle prøve det. - Undskyld, der er en, jeg kender.
Hej. Må jeg lade, som om jeg kender dig?
- Spurgte han dig om toiletpapir? - Ja, det er vist ufedt.
Det er mave-tarmkatar også.
Det ironiske er, at jeg faktisk er præst.
- Hvad kom du som? - Et normalt menneske.
- Du kunne være kommet som præst. - Jeg er jøde.
Jeg har aldrig mødt en jøde før.
Jeg har ellers mange jødiske helte.
Woody Allen, Marx, Einstein, Dustin Hoffman...
- Jesus, Freud, Kubrick... - Ja, der er mange fantastiske jøder.
Mit folk takker dig.
Værsgo. Du spilder ikke tiden, hvad?
- Godt gået, Barry. - Blev der nogen penge tilovers?
Nå... Det var hyggeligt at tale med dig, Barry.
- Jeg hedder faktisk Brian. - Han kaldte dig jo lige Barry.
- Hvorfor rettede du ham ikke? - Tja... Hvad hedder du?
- Rebecca Epstein. - Rebecca Epstein?
- Det er et jødisk navn, ikke? - Shalom, Brian.
Ja, klart.
UNIVERSITETSTURNERING Prøver fredag kl. 13
Undskyld. Hvad er det, der haster sådan?
- Rebecca. Kom til demonstrationen. - Beklager, jeg har et vigtigt møde.
Vigtigere end kampen mod apartheid?
- Nej, nej. Jeg er bare sent på den. - Ja...
Jødisk samtidshistorie.
Stop!
- Første spørgsmål: Hvad er det? - Et opslag.
Hvorfor hænger det ikke på væggen, så alle kan se det?
- Udfyld det her. Er der flere derude? - Det tror jeg ikke.
- Fandens. Fag? - Engelsk litteratur.
- Men jeg er god til videnskab. - Newtons tredje lov?
Enhver aktion vil altid modsvares af en lige så stor, modsatrettet reaktion.
Sid ned.
Hvor som helst?
Skal vi gå i gang?
Beklager, at vi er så få, men vandaler har åbenbart revet opslagene ned.
Jeg hedder Patrick Watts, og jeg læser til maskiningeniør.
I kan måske huske mig fra tv-turneringen sidste år.
- Jeg er holdleder... - Hvorfor det?
Hvorfor er du stadig holdleder, hvis vi tabte sidste år?
- Jeg har været holdleder i tre år. - Og vi har tabt i tre år.
Lad os nu bare komme videre.
I har en halv time til 30 spørgsmål, og de tre bedste kommer på holdet.
Der er nogle sprælske spørgsmål, så det skal nok blive sjovt.
Men I kæmper mod tiden, så hvis I er klar...
Så skal der quizzes!
Hej.
Undskyld...
- Må jeg låne den her? - Naturligvis.
Okay, koncentrér dig. Spørgsmål 6...
Spørgsmål 6 er... Hvorfor smiler hun til mig?
Det er ikke spørgsmålet. Koncentrér dig. Kig på papiret.
Kig på papiret, ikke på hende.
Ikke se på hendes ben.
Eller hendes hals. Koncentrér dig.
Spørgsmål sex... seks.
Hej, smukke.
Giver du mig svarene på 3 og 5? Tak.
Snyd. Hun vil have, jeg skal snyde. Det kan jeg da ikke...
"Så gerne. 3: Kaliumpermanganat."
"5: Papua Ny Guinea."
STØT SYGEPLEJERSKERNE
Støt sygeplejerskerne.
Brian, kan jeg hjælpe dig? Alice! Hej. Kom indenfor.
- Du er ikke på holdet. Alice slog dig. - Kun med ét point.
- Brian er stadig taberen. - Taber er sådan et stærkt ord.
- Han er jo førstereserve. - Tag skoene af og følg med.
Undskyld. Hvis du ikke havde givet mig svarene, ville du være på holdet.
- Det gør ikke noget. - Mener du det?
Jeg skylder dig en tjeneste.
Watts, Bristol.
Jeg må bede om et svar.
- Er det... - Schubert, "Døden og pigen".
- Er det Tjajkovskij? - Beklager.
- Schubert, "Døden og pigen". - Korrekt.
Vinder af årets finale er Queen's College, Cambridge.
Tro mig, jeg nyder ikke at vise jer det.
- Men det er jo menneskeligt at fejle. - Alexander Pope.
Med engagement og god, gammeldags holdånd kan det blive vores år i år.
Og derfor er vi, De Fantastiske Fire, samlet her i dag.
Hver med sit speciale. Colin: historie og politik.
Lucy: videnskab og medicin. Alice: kunst og litteratur.
Og jeg som en altfavnende renæssancemand.
Brian, husk nu brikken.
Kvalifikationen er om to uger, og selv om den ikke vises i tv -
- skal vi vise god form... Ja, Brian?
- Skal jeg med? - Han er jo førstereserve.
Kun holdet, Brian. Vi klarer os nok uden dig.
Nå... Kvantemekanik, folkens.
Kære Spencer. Du får lige en kort hilsen.
Mine bofæller er yderst interessante.
Det er sjovt at møde andre slags mennesker, og vi hygger os.
Undskyld.
Jeg er også blevet politisk aktiv og har demonstreret mod apartheid -
- atomvåben, atomkraft, intolerance og seksuel udnyttelse af kvinder.
...objekter for mænds seksuelle fornøjelse.
Vidste du, at 7% af befolkningen ejer 84% af værdierne?
De rige bliver bare rigere, og de mest udsatte i landet lider.
Hvad med dig? Har du fået job, eller er du stadig på støtten?
Arbejdsløsheden kan vi jo takke Thatcher for, men du finder noget.
Fis af!
Nå, jeg må løbe. Jeg kæmper med romantikkens digtere.
Altså ikke bogstaveligt, for de har jo været døde længe.
Hvad mente de romantiske digtere med begrebet romantik?
Ikke hjerter og blomster, selv om de blev inspireret af ekstrem skønhed.
Opfattelsen af de romantiske digtere som elskovssyge lapse er fejlagtig.
Byron, Wordsworth og Shelley var alle...
Kom nu.
- Er du ikke til kvalifikationen? - Colin blev påkørt af en bus.
Han klarer sig, men det betyder, at du er med på holdet.
Hvor er det godt, at han klarer sig.
50 spørgsmål, en halv time. Drøftelse er tilladt.
For at gå videre skal I score 70% eller højere.
Undskyld, men vi har en quiz her, og den er på tid.
- Det skal jo gøres før eller siden. - Det er til Universitetslegene!
Hvis I er klar...
Sergent Troy og Bathsheba Everdene er fra hvilken Thomas Hardy-roman?
- "En mand vender hjem". - "Fjernt fra verdens vrimmel".
- Hør på Brian. - "Fjernt fra verdens vrimmel"?
"Passer domesticus" er navnet på hvilken velkendt fugl?
Gråspurv.
- Bugspytkirtelbetændelse. - Det Sixtinske Kapel.
Saturns ringe... 38. breddegrad... De bærer ungerne i en pung.
"Min kærlighed er som en rød rose." 1664... Primtal... Milten.
Berlin-blokaden... Gammastråler... Bølgefraktion... Venus fra Milo.
Korrekt. Sidste spørgsmål: Hvilket årti så man barberbladets opfindelse -
- bilfabrikken Fords stiftelse og Oscar Wildes død?
- 1890'erne. - Jeg mener, det er 1900'erne.
- Jeg må bede om et svar. - Lucy, hvad tror du?
Jeg tror, at Brian har ret.
- Er det 1900'erne? - Korrekt.
Tillykke, folkens. Brian...
Godt at have dig på holdet.
- Du var fantastisk. - Tak.
Brian.
Jeg har aldrig set noget lignende. Du er en almenvidensgud!
- Hvorfor ville du så deltage? - Udfordringen.
Jeg vil være skuespiller eller tv-vært, så al erfaring tæller.
- Hvorfor ved du så meget? - Forspildt ungdom.
Jeg har vist bare altid nydt følelsen af at vide alt muligt.
Al den ubrugelige viden hænger bare fast.
- Findes der ubrugelig viden? - Ja. Bare jeg ikke kunne hækle.
Du laver sjov, ikke?
Pas nu på.
Nej, lad være. Der kan være hundebæ i dem.
Gud, jeg skal til maske-workshop. Jeg må løbe.
Vi ses til næste prøve.
Hvad skal du på fredag? Det er min fødselsdag.
- Holder du fest? Jeg kommer! - Ikke sådan rigtig fest...
Jeg tænkte mere på middag eller sådan noget.
Kun os to?
- Det vil jeg enormt gerne. - Svaret er korrekt.
Okay. Fredag.
- Er der noget galt? - Nej...
Men du kunne godt have gjort lidt mere ud af det.
Nå, hvor skal vi hen?
- Det var godt, jeg bestilte bord. - Det er alle tiders.
- Det så ellers så fint ud udefra. - Jeg elsker pizza.
De har en med fritter. "King Edward".
Hallo?
Undskyld?
Jeres lambrusco bianco... Hvilket år?
- 1985. - Jeg ved godt, hvilket år det er.
- Jeg mente, hvilket år vinen er fra. - 1985.
Udmærket. Vi tager en hvid lambrusco bianco årgang 85.
Se. Brødpinde.
Jeg tror, jeg prøver champignon med hvidløg.
Så skal du ikke kæle med nogen i aften.
Har du haft mange kærester?
Hvorfor spørger du om det? Vil du virkelig vide det? Fint nok.
Da jeg var 15, var det Charlie.
Han var forsanger i et band.
Han var ufattelig flot...
Så var jeg sammen med Rufus, og så hans bedste ven...
Så havde jeg en romance med en italiener, der hed Alessandro...
Han var tynd, fordi han var ung, men havde muskler...
Gregor var enormt sød, men utrolig besidderisk.
Til sidst måtte vi ringe til politiet. Han blev vist udvist.
Jeg tror, at det var dem alle sammen.
Underligt, at så mange af dem enten blev skøre eller kom i fængsel.
Ja. Rufus, performancekunstneren, der satte ild til sig selv -
- mente, at jeg var pigen med dødskysset.
Så derfor har jeg opgivet mænd. Jeg må bare gå i kloster.
- Hamlet, 3. akt, første scene. - Du holder aldrig op!
Hvad laver dine forældre?
Mor arbejder i en skobutik, og far er død.
- Det er fint nok. Det er længe siden. - Hvad skete der?
Han solgte termoruder og var provisionslønnet.
Lange arbejdsdage. Han hadede det. Det må have tæret på ham -
- for en dag faldt han bare sammen.
Hjemme i stuen hos nogle kunder. 41 år gammel.
Det er sørgeligt... Lad os få noget mere at drikke.
- Tænker du på ham? - Selvfølgelig. Hver eneste dag.
Men vi lærte aldrig hinanden at kende. I hvert fald ikke som voksne.
Jeg husker, at vi så tv sammen. Quizzer, naturprogrammer...
Viden er nøglen til lykken, sagde han.
Man skal ikke ende med et job, man hader.
- Hvor bliver tjeneren af? - Han ville have elsket dig.
- Tror du ikke det? - Det ved jeg ikke.
- Han havde syntes, det var underligt. - Han ville have været stolt af dig.
Du går på universitetet og er stjernen på quiz-holdet.
Du gør alt det, han aldrig fik gjort.
Ja, måske.
Undskyld mig. Jeg skal lige på toilettet.
Du er en utrolig dejlig mand.
Undskyld. Jeg plejer som regel først at græde senere på aftenen.
Du skal ikke undskylde. Det var meget oplysende.
- Hvad skal du i julen? - Det sædvanlige.
Se fjernsyn med mor, spise billig chokolade og den slags.
- Hvorfor det? - Vi har en hytte i Suffolk.
Jeg keder mig sammen med Michael og Rose. Det er mine forældre.
Jeg tænkte, at du måske kunne komme på besøg.
- Jeg kan ikke rejse fra mor. - Nej, efter jul. Til nytårsaften.
Mine forældre passer sig selv, så det er bare os to.
Vi kan gå ture, læse og hænge ud. Men hvis tanken frastøder dig...
Ja!
Nej... jeg mener ja...
- Det ville være alle tiders. - Så er det en aftale.
Tak.
Godnat.
- Det gik vist godt, Romeo? - Tja, du ved... Det gik fint.
- Er der kærlighed i luften? - Ikke kærlighed.
- En vis sympati. - Der er sympati i luften.
Mor, jeg er hjemme!
Mor?
Brian! Ud med dig! Kan du se at komme ud!
Vi må alle yde vores bidrag, uanset hvor beskedent...
Han hedder Des. En enkemand fra kvarteret, der kører isbil.
Man kan høre ham på lang afstand.
De har holdt hinanden med selskab. Til tider to gange dagligt.
- De smager godt, Julie. - Minipølser svøbt i bacon.
- Spis rosenkålen, ellers får du rakitis. - Du mener skørbug.
Så siger vi det. Spis dem nu bare.
Og jeg håber, at vi sammen kan gøre det nye år til et godt år.
Jeg har noget at fortælle.
- Hvad? - Noget, der skete det her semester.
- Åh nej, Brian... - Bare rolig. Det er noget godt.
Jeg skal være med i Universitetslegene.
- Det der, de viser i tv? - Ja.
Tillykke, Brian. Det lyder jo helt fantastisk.
- Du gode. Sikke en lettelse. - Hvorfor det?
For at være helt ærlig troede jeg, du ville sige, du var bøsse.
- Hvad laver du, mor? - Jeg fortæller ham bare om dig.
At du skal i tv og alt muligt.
Hvad siger far?
Han siger ikke noget.
- Hvor længe bliver du? - Jeg rejser faktisk i overmorgen.
- Er du her ikke nytårsaften? - Nej, jeg skal i hytte med Alice.
- Hytte? Er hun malkepige? - Boller du hende?
- Det er helt platonisk. - Hun vil altså ikke bolle med ham.
Skrid, Tony.
- Skal vi tage på Ritzys? Manhattans? - Ikke Manhattans.
- Jeg tror, jeg tager hjem. - Kom nu...
- Jeg skal læse lidt. Men vi ses snart. - Fint. Bare fis af.
- Hvad er det med dig? - Hvorfor siger vi altid "fis af"?
Hvorfor ikke "godnat", "sov godt" eller "god jul"?
Jeg fatter ikke, hvorfor vi er så ubehagelige.
Brian, du er min ældste og bedste ven, og jeg elsker dig.
Det er fint, at du møder nye mennesker, bor i hytter og alt det der.
Men lov mig en ting. Lov mig, at du ikke er blevet en narrøv.
Spence, vent på mig!
- Tag et håndklæde med. - Jeg bruger deres.
- Farvel, mor. - Tag i det mindste det her med.
Det er lidt kalkun, skinke, minipølser...
- Jeg tror ikke, de har brug for... - Tag det nu. Vi får ikke spist det.
Prop det i.
- Vil du ikke blive og fejre nytår? - Ikke i år. Nu har du jo hr. ismand.
Så er det godt. Du ved godt, hvad jeg mener.
Smut så med dig.
God fornøjelse.
Glædelig jul, Brian.
Godt at se dig.
Bier summer faktisk ved at blæse luft gennem spiraklerne.
- Spiraklerne? Fascinerende. - Ja, ikke?
- Ikke også, Michael? - Undskyld, jeg fulgte ikke med.
- Er det første gang, du er i Suffolk? - Nej, jeg har været her på klatretur.
Jaså? Er her ikke alt for fladt til at klatre?
Jeg blev misinformeret.
Brian laver bare sjov, Rose.
Gud, jeg elsker den sang.
Jeg mistede min mødom til den på et mimekursus i Toscana.
Lad os skabe lidt stemning.
Michael og Rose er gået i seng.
- Nej tak. - Hvad er der galt?
Jeg kan ikke ryge. Jeg har aldrig lært det.
I guder, Brian, hvordan kan du ikke ryge?
Rygning er det, jeg er bedst til. Eller næstbedst.
Vi prøver noget andet.
Sæt dig på knæ vendt imod mig med hænderne på ryggen.
Nu blæser jeg røgen ind i munden på dig, og du inhalerer dybt.
Er du med?
- Er det godt? - Rigtig godt.
- En gang til? Det er stærkt. - Jeg kan holde til det.
Okay, så sker det.
Du skal puste ud igen.
Det her er en dårlig idé. Dødskysset, husker du nok.
Faktisk føler jeg mig lidt...
Gudfader... Godnat, Brian.
Ja...
Du gode!
- Hej, mrs. Harbinson. - Brian... Du gjorde mig forskrækket.
Men du har vel set masser af nøgne kvinder.
- Faktisk ikke, mrs. Harbinson. - Det må du altså ikke kalde mig.
Bare sig Rose.
Prøver du at forføre mig, mrs. Harbinson?
Hvad?
Prøver du at forføre mig, mrs. Harbinson?
- Nej, Brian, det gør jeg bestemt ikke. - Nej, det ved jeg godt.
Det er et citat. Mrs. Robinson...
- Jeg vil overhovedet ikke forføre dig. - Nej, og i lige måde.
Ikke fordi du ikke er tiltrækkende. Du har en flot krop af din alder.
- Hvabehar? - Hvad foregår der her?
- Ikke noget. - Hvad fanden taler I så om?
- Ikke noget. Jeg stødte bare på Brian. - Jeg går op i seng igen.
- Brian, hvor er dine bukser? - Og det kommer fra dig, bassemand.
Brian, er du skæv?
Nul, mand...
Beklager. Vi har først lige hørt det.
Bedstemor faldt og brækkede hoften. Vi skal besøge hende på hospitalet.
Mor og far tog af sted i morges. De er kede af, at du ikke kan blive.
Jeg stødte faktisk på dem nede i køkkenet i nat.
- Har de sagt noget? - Nej, ingenting.
Toget kommer først om seks-syv minutter.
- Gør det noget, hvis jeg ikke venter? - Selvfølgelig ikke.
Hallo?
Er der nogen hjemme?
Nej, det tænkte jeg nok.
Undskyld... Kom til demonstrationen.
- Vil du med til demonstration? - Nej tak.
- På nytårsaften? - Uretfærdigheden hviler aldrig.
Jeg synes, den dame demonstrerer for meget.
- Det er fra "Hamlet". Det var for sjov. - Det skal jeg nok afgøre.
- God jul? - Ikke specielt. Hvad med dig?
Vi er sekulære jødiske socialister. Vi holder ikke jul.
Det lyder virkelig underholdende.
- Hvad har du i posen? - Nytårsmiddagen.
Portionskyllingetærte og en bøtte majs. Spænd sikkerhedsselen.
...ud over et lille viskestykke. - Jeg håber, at du havde tøj på.
- Sokker, sko, men ingen bukser. - Og så kylede hun dig ud?
Nej, Alices bedstemor faldt ned ad trappen og brækkede hoften.
- Hun kan godt have talt sandt. - Ja, klart.
- Undskyld. - Det gør ikke noget.
Hvad skal vi lave i aften?
- Skal du ikke til fest? - Det tror jeg godt, jeg kan droppe.
Jeg har en portionskyllingetærte.
Hvordan kan jeg afslå det? Jeg er jo kun et menneske.
Jeg er håbløs til fester.
200 fulde studerende, der kaster sig over hinanden i et lillebitte lokale.
Klokken tre må man kæmpe med en nærgående fyr med ølånde.
Jeg er tryggere her.
Så du har ikke en... Hvad hedder det...
- En kæreste eller partner? - Eller kammerat? Ikke rigtig.
Jeg har aldrig haft held med mænd. Jeg ved ikke hvorfor.
Det ved jeg heller ikke.
Prøver du at flirte? Hvorfor taler du så sådan?
Jeg mener bare, at du sagtens kunne få en kæreste, hvis du gerne ville.
Jeg har mine amourøse øjeblikke fra tid til anden.
- Hvad er det? - Det er min notesbog.
Jeg skriver ideer ned. Små digte.
Brian, lov mig en ting.
Lov mig, at du aldrig nogensinde viser mig dine digte.
Det tør jeg slet ikke, Rebecca.
- Hvad er klokken? - Den er 23.56.
Vi kan ikke starte 1986 med at høre på det der hyleri.
Jeg håber ikke, du er alt for skuffet.
Du endte her med mig i stedet for Blondie.
Rebecca! Overhovedet ikke.
- Jeg vil meget hellere være her. - Jaså.
- Hvad er klokken? - 23.58.
To minutter endnu. Hvad skal vi fordrive tiden med?
Vent...
- Undskyld. Var det forkert af mig? - Forkert? Nej. Se der.
3... 2... 1.
- Godt nytår, Brian. - Godt nytår, Alice.
Alice?
Rebecca...
- Det var en fortalelse! - Du er bare det største narhoved!
Jeg har mødt mange narhoveder, men du tager prisen.
Lad mig være!
Tak for en uforglemmelig aften, Brian. Og godt nytår.
"Mit hjerte værker."
"Den døsige følelsesløshed bedøver mine sanser -"
"- som om jeg gift har drukket, eller hver en dråbe opium nedsvælget."
Brian. Bliv her bagefter, ikke?
"Et minut er gået, og skovens blade er faldet."
- Har du følelsesmæssige problemer? - Følelsesmæssige problemer?
Hjertekvaler, uro, der bunder i noget romantisk eller seksuelt?
- Det her er også pinligt for mig. - Hvorfor spørger du?
Da du var til samtale, slog du mig som en lidenskabelig ung mand -
- om end lidt usammenhængende og kejtet.
Men du havde en oprigtig higen efter viden, som mangler -
- hos flere af vores mere privilegerede studerende.
Jeg gav dig en studieplads, fordi du rent faktisk havde kæmpet for det.
Men når jeg ser på dine karakterer i år... 74%.
68%, 57%...
Det virker, som om du er blevet mindre intelligent.
Og det er sjovt nok ikke det, der er meningen med en uddannelse.
- Tudse og Grævling. - Forkert.
- "T.S." i T.S. Eliot står for? - Thomas Stewart.
- Forkert igen. Lucy? - Thomas Stearns.
Anatomi: Hvor finder man arcuate fasciculus...
- Jackson, Bristol. - Kommer Alice i dag?
Åbenbart ikke. Desværre.
Vi skal i tv om 24 timer, og du tror, Thomas Eliot hed Stewart!
Vi prøver igen. Arcuate fasciculus...
- Nå, det er her, det hele sker? - Spencer? Hvad laver du her?
- Besøger dig. Gør det noget? - Nej da.
Hvor er det godt at se dig. Jeg blev bare lidt overrasket.
- Hvem lukkede dig ind? - En narrøv i fløjlsvest.
- Du var vel sød ved ham? - Skulle jeg have været det?
- Jeg bor jo sammen med ham. - Sig mig, skriver du digte?
Nej. Giv mig den!
- Giv mig den! - Hvem er Alice med de store bryster?
Det kan du ikke mene. For fanden da, Spencer. Hvad nu?
Jeg er tiltalt for dagpengefusk. Vi må se, hvad dommeren siger.
Men du har vel jobbet i spillehallen?
Nej. De fandt ud af, at jeg stjal af kassen.
- Hvad tror de, du tog? Hvad tog du? - Et par hundrede, som de sagde.
- Spencer! - Er du ikke for at fordele goderne?
Gennem produktion, ikke ved at stjæle.
Kan vi ikke tale om noget andet? Jeg kom her for at have det sjovt.
Ja, lad os det.
Kommer hun også? Hende den fine. Pigen i digtene.
- Alice? Det håber jeg. Men vær sød. - Mig? Jeg er altid sød.
Med hånden og en spand vand...
Vi går videre.
Pub?
Det bliver bedre. Vi ser, hvad de har gang i ovenpå.
Der er hun... Hende i bodystocking.
Så præsentér mig. Jeg skulle jo være sød.
- Lad os få noget at drikke... - Der kommer hun.
Hej.
- Hej. Hvem er det? - Alice, det er Spencer.
Nå, den berømte Spencer. Dig har jeg hørt meget om.
- Og jeg har hørt meget om dig. - Godt. Hvad har du hørt?
Jeg ved ikke, om jeg kan sige det. Hvad har du hørt?
- Dig først. - Jeg henter noget at drikke.
Du slår mig vel ikke?
Jeg har ikke bestemt mig endnu.
Rebecca, jeg er ked af det...
Jeg var fuld. Jeg hyggede mig og fik lyst til lidt menneskelig kontakt.
Jeg tog fejl af signalerne. Dybt pinligt, men skidt nu med det.
Jeg skal nok lære at elske igen.
- Har du pakket din tøjdyrsmaskot? - Nej, jeg tror ikke på maskotter.
- Du er en rigtig oprører. - Kommer du og ser på?
- Ellers tak. - Kom nu. Der går en gratis minibus.
- Er du ikke ligeglad? - Det ville være fedt, hvis du kom.
Sig nu ikke noget til Spencer. Han gør bare grin med mig... Patrick!
Brian, jeg håber ikke, det er alkohol. Vi har en stor dag i morgen.
- Hvorfor det? - Han er stjernen på holdet.
- Til årets Universitetslege. - Du tager pis på mig.
- Dig? - Og Alice, Lucy og Patrick.
I tv? Brian, din luskebuks.
- Er det sjovt? - Nej, slet ikke, makker.
Jeg har undret mig over, hvem de nørder var, og så er det Brian.
- Jeg ville ikke sige det. - Hvor læser du så, makker?
Spence tager et sabbatår.
- Nej. Jeg er arbejdsløs. - Jaså. Du er altså på understøttelse.
- Ja, indtil svinene fik ham tiltalt. - Er der rejst tiltale imod dig?
- Bare for dagpengefusk. - Skal du i fængsel?
- Ikke hvis han er uskyldig. - Han måtte gøre det for at overleve.
Du havde altså et job? I så fald... Held og lykke, makker.
- Ved du, hvad man får af staten? - Der er arbejde nok til alle.
- Der er tre millioner arbejdsløse. - Men han er ikke en af dem.
Hvis han ikke tjente nok, skulle han få sig et nyt job, ikke stjæle...
- Spørgsmål: Hvad hedder jeg? - Spencer, slip ham.
- Hvad hedder jeg? Svar nu. - Jeg mener det! Slip ham.
Sig Spencer.
Korrekt. Og hvis du har noget at sige, så sig det direkte til mig. Er du med?
Patrick.
Spencer!
Festen er slut.
- Din kammerat leder efter dig. - Hvorfor tror du, jeg sidder her?
Ja, han er ikke let at styre.
Klarer Alice sig?
Brian...
Nogle gange er dem, man holder mest af, totalt ligeglade med en.
- Det kan du ikke vide. - Så prøv.
Fortæl hende, hvad du føler. Så kan vi måske få lidt fred.
Kom nu, Alice. Luk op.
- Brian? Hvad er der? - Må jeg komme ind?
Jeg skal lige have noget tøj på.
Bare kom ind.
Beklager det i aften. Spencer kan være en narrøv.
Nej da. Jeg burde nok ikke sige det, men det var faktisk lidt spændende.
Som romerske gladiatorer eller sådan noget.
Det har jeg drømt om i en evighed.
- Nej, lad være. - Hvorfor? Vi har jo gjort det før.
- Vi har en stor dag i morgen... - Jeg elsker dig, Alice.
Det tror jeg i hvert fald. Jeg troede, der var noget mellem os.
Noget kemi, en gnist, et eller andet...
Hej, makker.
Vi... vi...
Vi sad og snakkede...
Bri...
- Jeg talte bare din sag. - Du var halvnøgen!
Vi hyggede os bare. Det er ikke noget alvorligt.
Hvis du har noget at sige, så sig det, for det her er åndssvagt.
Du vidste, hvad jeg følte for hende, men du kunne ikke nære dig.
- Hun begyndte. - Nå, fint. Hvad med slåskampen?
- Han gjorde grin med mig. - Så du måtte ty til vold?
- Nej, vold var mit førstevalg. - Du er bare så sej.
- Du hjalp mig jo ikke, din judas. - Jeg forsvarede dig!
Jaså. Jeg troede, at du bare ville vise damerne din sociale samvittighed!
- Jeg følte mig som en idiot. - Du er en idiot.
Hvorfor skal du altid smadre alting? Én ting er at ødelægge dit eget liv.
Men behøver du gøre det med folk, der prøver at udrette noget her i livet?
- Ligesom dig? - Du er bare misundelig.
På dig? Er du bedre end mig, bare fordi du har læst nogle bøger?
Alice mener vist noget andet.
Forsvind. Tag det første tog hjem. Jeg blæser på, om du er i knibe. Smut.
Brian... Hvor skal du hen?
Undskyld.
Brian, vågn op. Vi skal være i Manchester om to timer.
Brian!
To minutter.
Patrick, hvis det er nogen trøst, kan de nok dække det med sminke.
Ind med dig.
Hej.
Her kommer vi, De Fantastiske Fire.
- Hvor finder vi duodenum og ilium? - I fordøjelsessystemet.
- "Vildanden" og "Rosmersholm"... - Undskyld, Patrick?
Tror du, at vi får de spørgsmål? Ellers er det her jo spild af tid.
Det er opvarmning for dem af os, der er lidt uoplagte.
- Nå, Alice. Blev det sent i går? - Ikke her, Brian.
Er det bare os fire, eller ligger der nogen gemt i bagagerummet?
- Hvad fanden foregår der? - Lad os høre lidt musik.
Endelig! Jeg siger, at I er kommet.
- Hvor skal du hen? - Giv mig fem minutter.
- Lad ham være, Patrick. - Godt, men kun fem minutter.
- Det begynder først om flere timer. - Ja, vi ville få en tur ud af det.
Jeg tog Des med. Det gør vel ikke noget?
- Hvad synes du? - Jeg er nødt til at gå.
- Er der noget galt? - Nej, hvad skulle det være?
Er det Des? Brian...
Kan du så komme her, unge mand!
Jeg ville også ønske, at far var her, men det sker jo ikke.
Beklager, men jeg holder af Des, og det er gengældt.
Han får mig til at grine, Det har jeg stort set ikke gjort i ti år.
Jackson, vi venter.
Nu!
Jeg er nødt til at gå.
Alt i orden?
- Kan vi nu ikke snakke sammen? - Hvad er der at snakke om?
Jeg var ikke ude på at såre dig. Jeg er ked af det med Spencer.
Det var ikke planlagt. Det var bare sådan en fysisk, dyrisk sex-ting.
Det her hjælper ikke ligefrem.
Åh nej.
Nå...
Så mødes vi igen.
- Er det ikke holdet, der... - Slog os sidste år, jo. Er I klar?
- Toppunkter på et dodekaeder? - 12.
- Forkert. Minus 5 point. - Så de er gode?
- "Skotternes hammer"... - Henrik II.
- Minus 10 point. - Så vi er altså helt på røven.
Brian, hvis du ikke kender svaret, hvorfor fanden åbner du så munden?
Ingen svarede, så jeg gjorde et forsøg.
Du skal altid forsøge, selv om du ikke fatter en brik, og lige forkert er det.
Du er jo gennemført ignorant. Værre end din idiot af en ven.
- Du begyndte! - Du stinker af sprut og ligner et vrag.
Man kan tage knægten ud af Essex, men ikke Essex ud af knægten.
Her ser vi tydeligt, hvordan man ikke gør, når man nikker folk en skalle.
Man skal ramme den bløde del af næsen med den hårde del af panden.
- Hvor mange fingre holder jeg op? - Kan jeg miste 5 point?
- Ikke denne gang. - Tre.
- Slaget ved Agincourt? - 1415.
Du skal nok klare dig.
Jeg er glad for, at du kom.
Jeg ville ikke gå glip af synet af dig bevidstløs og blodig.
Mr. Jackson, tiden er inde.
Her. Det lykkedes mig at få det meste af blodet af.
Tusind tak.
Du må hellere...
Nu skal jeg.
Det går.
Nu, mr. Jackson.
Brian...
Vis de højrøvede skiderikker, hvad du kan.
Hvis du vil være så venlig at vente her.
Der er Bamber. Vent her.
I guder.
I hvilket stjernebillede finder man stjernerne Merak, Megrez og Mizar?
Ursa major eller Store Bjørn, også kendt som Karlsvognen.
Det vidste jeg godt.
Der er den jo... To minutter, folkens.
Undskyld.
Alt i orden. Det er ikke umuligt, at skylden delvis var min.
Hvad er der? Er det for overdrevet?
Værgo at tage plads.
Nå, folkens...
Nu smadrer vi dem!
Vi går på om 3, 2, 1... Intro Bamber.
Her er Universitetslegene. Vært er Bamber Gascoigne.
Velkommen til denne uges turnering mellem Bristol universitet -
- og Queen's College Cambridge. Lad os hilse på holdene.
Tristram Neville fra Cheltenham, matematik.
Cordelia Sykes fra Norwich, kemi.
Anthony Salmon fra Winchester, fransk middelalderlitteratur.
Nigel De Havilland fra West Dulwich, økonomi.
Bristol:
Hej. Alice Harbinson fra Hampstead, drama.
Brian Jackson fra Southend i Essex, engelsk litteratur.
Patrick Watts fra Ashton-Under-Lyme, maskiningeniør.
Lucy Chang fra Minneapolis, medicin.
Så går vi i gang med 10-pointrunden.
I et XY-linjediagram, hvor linjegraden er 2 og Y-skæringspunktet 5 -
- hvad er Y, når X er 10?
- 25. - Korrekt.
Queens får tre bonusspørgsmål i elektronmikroskopi.
Hvad beskrev Hegel som tendensen i et begreb, der modsiger sig selv -
- som et resultat af en konflikt mellem...
- Beklager, jeg ved det ikke. - Minus 5 point.
- Er det dialektik? - Det stemmer. Tre bonusspørgsmål.
- Binyrerne? - Korrekt. Tre bonusspørgsmål.
Hvilket afrikansk land har kystlinjer ved Atlanterhavet og Middelhavet?
- Hjælp mig. - Algeriet.
- Jeg må bede om et svar. - Algeriet?
Beklager, svaret er Marokko.
Se på monitorerne.
- Durham katedral. - Beklager.
- York Minster? - Korrekt.
- Kalciumkarbonat. - Forkert. I mister 5 point.
- Kalciumsulfat. - Kalciumsulfat er korrekt.
- Det er "Orestien" af Aischylos. - "Orestien" af Aischylos?
- Korrekt. - Euklidisk algoritme.
- Korrekt. - "Honi soit qui mal y pense"?
Korrekt.
Ouverturen fra Mozarts "Cosi fan tutte".
Slimhinden... Oxydering... Er det en hesteskoformet sø?
Det er korrekt.
- Lad os bare tage hjem. - Det kan nås endnu, så vi fortsætter.
Navnet på denne art stammer fra det græske "vinge" og "finger"...
- Pterodactyloidea. - Korrekt.
Schlemms kanal, ora serrata og...
- Er det fovea centralis? - Det er det.
Hvilken amerikansk poet og Fulbright-stipendiat...
- Sylvia Plath. - Korrekt. Nu Shakespeare-citater.
"Helligtrekongersaften".
"Stor ståhej for ingenting".
- "Henrik V". - "Henrik IV".
- Ja? - Stol på Brian.
- Er svaret "Henrik V"? - Det er korrekt.
"Panserkrydseren Potemkin".
Versailles-traktaten.
- Det er en art svampeinfektion. - Korrekt.
Elektroluminescens...
Lys-luminescens...
Luminescens, fosforescens...
- Kom så... - Inkandescens.
Helt korrekt. Et utroligt comeback.
5 point bagud og ét minut igen. Nu astronomi til 10 point.
Ursa major eller Store Bjørn.
Karlsvognen?
Det er forbløffende nok korrekt -
- så jeg tror, det er bedst at stoppe optagelsen.
Hvad skete der? Hvad fanden skete der?
Hvordan kendte han svaret, før jeg havde stillet spørgsmålet?
Kør nu bare.
Brian... En skønne dag vil vi grine af det.
Hallo? Nu skal jeg se, om han er hjemme.
Nej, beklager. Jeg siger, du har ringet.
- Hvorfor vil du ikke tale med hende? - Fordi jeg gjorde mig selv til grin.
- Nej, du gjorde ikke. - Du så det jo selv.
- Godt, du dummede dig. - Tak, mor.
Alle begår fejl. Det er det næste, man gør, der betyder noget.
Og hvis du ikke fatter det, er du ikke så smart, som jeg troede.
- Du har en gæst. - Jeg kan ikke, mor.
Du har hængt med hovedet i ugevis, og nu er det nok.
Det har vi haft nok af her i huset.
Det er Spencer. Jeg beder ham ikke om at gå.
- Tænk at se dig i jakkesæt. - Jeg fik en betinget dom.
At gemme sig i klædeskabet...
- Det er ikke morsomt. - Du var ikke selv speciel perfekt.
Det var jeg vel ikke.
Hvorfor er du her stadig? Hvorfor er du ikke taget tilbage?
Jeg gider det ikke alligevel.
- Det er også spild af tid. - Hvordan kan det være spild af tid?
- Det var nye toner. - Det er spild af tid for en som mig.
- Men du elsker det jo. - Jeg er nok ikke så smart alligevel.
Selvfølgelig er du smart.
Nogle gange gør du bare nogle åndssvage ting.
Det her er til dig.
Tak, Spence.
Det er bare et bånd. Nu ikke noget bøsseri.
Vi ses snart, ikke?
Mangler du håndklæder?
Brød? Sukker? En pose kartofler?
Farvel, mor.
Vi ses, Des.
Vi ses.
Brian...
Nu må du ikke misforstå mig, men jeg er glad for, at du rejser.
Husk: frisk frugt.
Godt, jeg har begået nogle fejl. Gigantiske fejl. Masser af dem.
Men det nytter ikke svælge i det. Det duer bare ikke til noget.
På et tidspunkt må man derud igen og se sine dæmoner i øjnene.
Ser man det... mr. Jackson. Betyder det mon, at du er tilbage?
Ja... hvis...
Godt... Så ses vi i morgen.
Tak.
Og ja, jeg har truffet dårlige valg og skuffet folk, jeg holder af.
Men måske er det ikke for sent at gøre noget rigtigt.
Du kom tilbage. Hvor er jeg glad for, at du kom tilbage.
Tag dig ikke af, hvad folk siger. Du dummede dig, men sagen er den...
Må jeg afbryde dig, Alice? Beklager, men jeg leder efter en anden.
Jeg har altid villet være smart. Nogle er født smarte -
- andre er født smukke. Jeg er ikke en af dem.
Jeg må kæmpe for sagen. Jeg må bare lære af mine fejl.
Det handler ikke om at kende det rigtige svar -
- men om at stille det rigtige spørgsmål.
Vi vil bruge pengene, der går til atomvåben, på sundhed -
- på børnehaver, på skoler, på universiteter.
- Hvad kræver vi? - Ud med atomvåben! Nu!
Hej.
Kan vi snakke sammen? Et sted, der er lidt mindre vredt?
Fint nok.
- Det er strengt ikke at ringe tilbage. - Det ved jeg godt.
Det er jeg også ked af. Jeg skulle bare have styr på det hele.
Jaså. Har du så fået styr på det hele?
Næsten. Jeg skal bare stille dig ét spørgsmål.
Okay, ét spørgsmål. 10 point.
Kan du tilgive mig?
For alle fejltagelserne og alle de dumme bemærkninger?
Brian, du kender allerede svaret.
Tekster: Berit Nyholm Prima Vista